**แผนการดำเนินงาน**

**ประจำปีงบประมาณ พ.ศ. 2565**

****

**องค์การบริหารส่วนตำบลหนองแสง**

**อำเภอประจันตคาม จังหวัดปราจีนบุรี**

**งานนโยบายและแผน**

**องค์การบริหารส่วนตำบลหนองแสง**

**อำเภอประจันตคาม จังหวัดปราจีนบุรี**

**www.nongsang.go.th**

**แผนการดำเนินงาน**

**ประจำปีงบประมาณ พ.ศ. 2565**

****

**องค์การบริหารส่วนตำบลหนองแสง**

**อำเภอประจันตคาม จังหวัดปราจีนบุรี**

**งานนโยบายและแผน**

**องค์การบริหารส่วนตำบลหนองแสง**

**อำเภอประจันตคาม จังหวัดปราจีนบุรี**

**www.nongsang.go.th**

**สารบัญ**

**หน้า**

**ส่วนที่ 1 บทนำ**

บทนำ 2

วัตถุประสงค์ของแผนการดำเนินงาน 2

ขั้นตอนการจัดทำแผนการดำเนินงาน 2-3

ประโยชน์ของแผนการดำเนินงาน 4

**ส่วนที่ 2 บัญชีโครงการ/กิจกรรม**

บัญชีสรุปจำนวนโครงการและงบประมาณ 6-7

บัญชีโครงการ/กิจกรรม/งบประมาณ 8

1. ยุทธศาสตร์การพัฒนาด้านเมืองน่าอยู่ 8 – 23

2. ยุทธศาสตร์การพัฒนาด้านภูมิปัญญาท้องถิ่น 24

3. ยุทธศาสตร์การพัฒนาด้านชีวิตพอเพียง 25

4. บัญชีการจัดหาพัสดุ..........................................................................................................26

🙛🙛🙛🙛🙛🙛🙛🙛🙛🙛🙛

**คำนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงฉบับที่ 3 พ.ศ.๒๕61 กำหนดให้องค์กรปกครองส่วนท้องถิ่นจัดทำแผนยุทธศาสตร์ แผนพัฒนาท้องถิ่นและแผนการดำเนินงาน สำหรับแผนการดำเนินงานนั้น มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น ทำให้แนวทางในการดำเนินงานในปีงบประมาณขององค์กรปกครองส่วนท้องถิ่น มีความชัดเจนในการปฏิบัติมากขึ้น มีการประสานและบูรณาการทำงานกับหน่วยงานและการจำแนกรายละเอียดต่างๆ ของแผนงาน/โครงการในแผนการดำเนินงาน จะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย

ดังนั้น เพื่อให้การปฏิบัติเป็นไปถูกต้องตามระเบียบดังกล่าว และให้บรรลุผลตามจุดมุ่งหมายของการจัดทำแผนการดำเนินงาน องค์การบริหารส่วนตำบลหนองแสง จึงได้จัดทำแผนการดำเนินงานประจำปีงบประมาณ พ.ศ. 2565 ขึ้น เพื่อเป็นแนวทางในการบริหารงานขององค์การบริหารส่วนตำบลหนองแสง

องค์การบริหารส่วนตำบลหนองแสง

**ส่วนที่1**

**บทนำ**

**ส่วนที่ 1**

**บทนำ**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึงฉบับที่ 3 พ.ศ.2561 แผนการดำเนินงาน เป็นแผนการดำเนินงานของ อปท. ที่แสดงถึงรายละเอียดแผนงาน โครงการที่ อบต. และกิจกรรมที่ดำเนินการจริงทั้งหมดในพื้นที่ของ อปท. ประจำปีงบประมาณ นั้น

แผนการดำเนินงาน เป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงาน และการประเมินผล ดังนั้น แผนการดำเนินงานจึงมีแนวทางในการจัดทำ ดังนี้

1. เป็นแผนที่แยกออกมาจากแผนพัฒนา และมีลักษณะเป็นแผนดำเนินงาน (Action Plan)

2. จัดทำหลังจากที่ได้มีการจัดทำงบประมาณรายจ่ายประจำปีแล้ว

3. เป็นเอกสารที่รวบรวมแผนงาน โครงการ ที่แสดงถึงเป้าหมาย รายละเอียดกิจกรรม งบประมาณ ระยะเวลาที่ชัดเจน และแสดงถึงการดำเนินการจริง

4. เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่องค์กรปกครองส่วนท้องถิ่น

แผนการดำเนินงานต้องจัดทำให้เสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณ นั้น

การขยายเวลาการจัดทำแผนการดำเนินงาน และการแก้ไขแผนการดำเนินงานเป็นอำนาจของผู้บริหารท้องถิ่น

**วัตถุประสงค์ของแผนการดำเนินงาน**

การจัดทำแผนดำเนินงาน มีวัตถุประสงค์ ดังนี้

1. เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ

2. เพื่อแสดงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น

3. เพื่อเป็นแนวทางในการดำเนินงานในปีงบประมาณนั้นขององค์กรปกครองส่วนท้องถิ่น ให้มีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงานและการจำแนกรายละเอียดต่าง ๆ ของแผนงาน/โครงการ ในแผนการดำเนินงาน

4. เพื่อใช้เป็นแนวทางในการติดตาม และการประเมินผลการดำเนินงานเมื่อสิ้น ปีงบประมาณอันจะเป็นประโยชน์ต่อการจัดทำแผนพัฒนาท้องถิ่นในปีต่อ ๆ ไป

**ขั้นตอนการจัดทำแผนการดำเนินงาน**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม (หมวด 5 ข้อ 26,27) ได้กำหนดให้องค์กรปกครองส่วนท้องถิ่นจัดทำแผนการดำเนินงานโดยมีขั้นตอน ดังนี้

**ขั้นตอนที่ 1 การเก็บรวบรวมข้อมูล**

คณะกรรมการสนับสนุนการจัดทำแผนพัฒนาท้องถิ่น ดำเนินการตามระเบียบ โดยมีขั้นตอนดำเนินการดังนี้

(1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

(2) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

**ขั้นตอนที่ 2 การจัดทำร่างแผนการดำเนินงาน**

คณะกรรมการสนับสนุนการจัดทำแผนพัฒนาขององค์กรปกครองส่วนท้องถิ่น จัดทำร่างแผนการดำเนินงาน โดยพิจารณาจัดหมู่ให้สอดคล้องกับยุทธศาสตร์และแนวทางการพัฒนาของท้องถิ่นกำหนดไว้ในแผนยุทธศาสตร์การพัฒนาขององค์กรปกครองส่วนท้องถิ่นโดยมีเค้าโครงแผนการดำเนินงาน 2 ส่วน คือ

ส่วนที่ 1 บทนำ

ส่วนที่ 2 บัญชีโครงการ/กิจกรรมและงบประมาณ

**ขั้นตอนที่ 3การประกาศแผนการดำเนินงาน**

คณะกรรมการสนับสนุนการจัดทำแผนพัฒนาท้องถิ่น นำร่างแผนการดำเนินงานเสนอต่อคณะกรรมการพัฒนาท้องถิ่น หลังจากคณะกรรมการพัฒนาท้องถิ่นพิจารณาร่างแผนการดำเนินงานแล้ว ให้นำเสนอผู้บริหารท้องถิ่นเพื่อให้ความเห็นชอบ เมื่อผู้บริหารท้องถิ่นให้ความเห็นชอบร่างแผนการดำเนินงานดังกล่าว จึงประกาศเป็นแผนการดำเนินงาน โดยให้ปิดประกาศแผนการดำเนินงานภายในสิบห้าวันนับแต่วันที่ประกาศเพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

***จากขั้นตอนการจัดทำแผนการดำเนินงานข้างต้นสามารถเขียนเป็นแผนภูมิ ได้ดังนี้***

คณะกรรมการสนับสนุนการจัดทำแผนพัฒนาท้องถิ่น

รวบรวมโครงการ/กิจกรรม

องค์กรปกครองส่วนท้องถิ่น

หน่วยงานอื่น ๆ

คณะกรรมการสนับสนุนการจัดทำแผนพัฒนาท้องถิ่น

จัดทำร่างแผนการดำเนินงาน

คณะกรรมการสนับสนุนการจัดทำแผนพัฒนาท้องถิ่น

เสนอร่างแผนการดำเนินงาน

คณะกรรมการ

พัฒนาท้องถิ่น

พิจารณาร่างแผนการดำเนินงาน

เสนอร่างต่อผู้บริหารท้องถิ่น

ผู้บริหารท้องถิ่นให้ความเห็นชอบ

ประกาศใช้

ผู้บริหารท้องถิ่น

**ประโยชน์ของแผนการดำเนินงาน มีดังนี้**

1. การดำเนินงานตามโครงการ/กิจกรรมขององค์การบริหารส่วนตำบลหนองแสง เป็นไปตามเป้าหมายและบรรลุวัตถุประสงค์ที่ตั้งไว้

2. เป็นแนวทางในการปฏิบัติงานอย่างชัดเจน เหมาะสม และมีประสิทธิภาพ

3. เป็นแนวทางในการใช้งบประมาณที่มีอยู่อย่างจำกัดในการพัฒนาอย่างมีประสิทธิภาพและเป็นระบบ

4. สามารถตรวจสอบและติดตามการดำเนินงานได้ชัดเจน

5. สามารถทราบถึงความก้าวหน้าของโครงการและแก้ไขปัญหาได้ทันท่วงที

6. ทราบถึงผลการดำเนินงานในแต่ละไตรมาส

7. สามารถติดตามและประเมินผลประสิทธิภาพประสิทธิผลที่เกิดขึ้นจริงเพื่อให้การใช้งบประมาณเป็นไปอย่างคุ้มค่าและประหยัด

8. เป็นแนวทางในการติดตามประเมินผลแผนพัฒนาประจำปีเมื่อสิ้นปีงบประมาณอันจะเป็นประโยชน์ต่อการจัดทำแผนพัฒนาท้องถิ่นในปีต่อ ๆ ไป

**ส่วนที่ 2**

**บัญชีจำนวนโครงการและงบประมาณ**

**แผนการดำเนินงาน**

**ประจำปีงบประมาณ พ.ศ. 2565**

**๑. บัญชีสรุปโครงการและงบประมาณ (แบบ ผด. ๐๑)**







































